বাংলাদেশ সংখ্যাগরিষ্ঠ মুসলমানের দেশ। এখানকার কৃষ্টি কালচার কখনো ধর্মের বিরোধী নয়। তারা তাদের ধর্মীয় মূল্যবোধের সাথে মিলিয়ে জীবনাচরণ পরিচালনা করে। আমাদের দেশের রাজনৈতিক নেতৃবৃন্দ ফরামায়েশদারির আনুগত্য করতে গিয়ে দেশের সংবিধানে ধর্মনিরপেক্ষ রাষ্ট্র হিসেবে বাংলাদেশকে উল্লেখ করলেও মূলত এখানকার মানুষের কর্ম ও বিশ্বাস থেকে ইসলামকে বিদায় করতে পারেনি। বারবার প্রমাণিত হয়েছে যেখানে যত বাধা এসেছে এর অগ্রযাত্রা আরো বেশি শাণিত হয়েছে। এখানে যার যার ধর্ম সে ধর্মের অনুসারীরা পালন করবে এটাই স্বাভাবিক, কিন্তু ধর্মীয় আচার অনুষ্ঠান পালন করতে গেলে এখানে বৈষম্য পরিলক্ষিত হয় প্রতিটি পরতে পরতে। মাঝে মধ্যে সরকারের আচরণ পর্যবেক্ষণ করলে মনে হয় এখানে সংখ্যালঘুরাই সংখ্যাগরিষ্ঠ। কারণ তাদের আচার অনুষ্ঠানে সরকারি বা বেসরকারি কোনো বাধা বিপত্তি নেই। আর দেশের প্রধান সঞ্চালকরা মুসলমান নামধারী হলেও তারা স্বধর্মের সাথে অমুসলিমসুলভ আচরণ করতেই স্বাচ্ছন্দ্য বোধ করছেন। ৫ মে শাপলা চত্বরে বাংলাদেশে যে গণহত্যা ঘটেছে তা কারবালার প্রান্তর ও স্পেনের গ্রানাডা ট্র্যাজেডিকে হার মানিয়েছে বহু আগে।